Document ID: /roh_data/filtered/fineweb-2-filterrobots_roh.jsonl.gz/68524

Premi Term Bel
Suenter in onn pausa èsi quest onn puspè uschè lunsch: il Premi Term Bel turna als Dis da litteratura 2018. Lascha ir tia fantasia e scuvra tia creativitad! Tes text sto esser…
✓ per rumantsch
✓ en furma da prosa
✓ max. 9’000 segns inclusiv vids
✓ nunpublitgà
Valitaziun tenor criteris transparents Tes text vegn stimà da duas giurias differentas, mintgamai en furma anonima e tenor criteris objectivs che ti pos consultar qua. Quels criteris duessan dar impuls a las discussiuns en las giurias, mabain era esser in agid d’orientaziun per las auturas ed ils auturs che sa participeschan.
Nov andament en il final Il Premi Term Bel ha quest onn in nov vestgì. Per pussibilitar ina valitaziun anc pli imparziala e faira resta la concurrenza enfin a la fin anonima. Ils nums da las scriventas e dals scrivents en il final vegnan relevads pir il davos durant la premiaziun. Omaduas giurias discuteschan tes text pia a moda anonima, ed en il final vegn tes text prelegì d’ina pledadra u d’in pledader.
L’ultim termin d’inoltraziun è ils 26 d’avust 2018 tar: <email-pii>